Jura Awal

Epok **Jura Awal** (dalam kronostratigrafi berpadanan dengan Siri **Jura Bawah**) merupakan epok terawal daripada tiga epok pada Tempoh Jura. Epok Jura Awal bermula sejurus selepas peristiwa kepupusan Trias–Jura yakni pada 201.3 jtd&nbsp;(juta tahun dalalu), dan berakhir pada permulaan epok Jura Tengah pada 174.7±0.8 jtd.

Beberapa batuan tertentu yang berasal dari laut pada zaman ini di Eropah dikenali sebagai "Lias" dan nama itu digunakan untuk tempoh itu, serta dalam bidang geologi pada abad ke-19. Di selatan Jerman batuan pada usia ini dikenali sebagai Jura Hitam.

## Asal usul nama Lias
Terdapat dua kemungkinan asal-usul nama Lias: yang pertama ialah ia diambil oleh ahli geologi daripada sebutan dialek pekerja Inggeris di kuari untuk perkataan "layers"; kedua, perahu sekoci dari pelabuhan Cornish utara seperti Bude akan belayar merentasi Selat Bristol ke Vale of Glamorgan untuk memuatkan batu dari kuari batu kapur di persisiran (lias dan batu kapur Karbon dari Selatan Wales telah digunakan di seluruh Devon Utara/Cornwall Utara kerana ia mengandungi kalsium karbonat untuk 'memaniskan' (meneutralkan) tanah Devon dan Karbon yang berasid di Negari Barat UK); orang Cornish akan menyebut lapisan batu kapur sebagai * atau ' '; *leac* ialah bahasa Gaelik untuk "batu rata".

== Geologi ==

=== Stratigrafi ===

Terdapat beberapa perdebatan mengenai tapak sebenar Peringkat Hettangian, dan seterusnya Sistem Jura itu sendiri. Secara biostratigrafi, kemunculan pertama amonit psiloseratid telah digunakan; tetapi hal ini bergantung pada seberapa lengkapnya kehadiran fauna ammonit, yang juga merupakan masalah yang menyukarkan perkaitan antara keratan pada tempat-tempat yang berlainan di serata dunia. Jika penunjuk biostratigrafi ini digunakan, maka secara teknikal Kumpulan Lias —sebuah bahagian litostratigrafi —menjangkau sempadan Jura/[[Trias]].

=== United Kingdom ===

Terdapat singkapan Lias yang meluas luas di sekitar pantai [[United Kingdom]], khususnya di Glamorgan, North Yorkshire dan Dorset. 'Pantai Jura' Dorset sering dikaitkan dengan kerja perintis [[Mary Anning]] dari Lyme Regis. Fasies Jura Bawah di kawasan ini kebanyakannya terdiri daripada [[tanah liat]], [[batu kapur]] nipis dan [[batu lodak]], yang dimendapkan dalam keadaan marin penuh.

Stratum Kumpulan Lias membentuk tebing yang mengagumkan di pantai Vale of Glamorgan, di selatan [[Wales]]. Menjangkau sekitar  di antara [[Cardiff]] dan Porthcawl, lapisan luar biasa tebing yang terletak di [[Selat Bristol|Saluran Bristol]] ini merupakan pengulangan lapisan batu kapur dan [[batu lumpur]] pada skala desimeter berirama yang terbentuk sewaktu padang pasir Trias Akhir ditenggelami oleh lautan.

== Rujukan ==


== Sumber ==

* Davies, A. M., *An Introduction to Palaeontology*, Thomas Murby & Co., London
* House, M.R. (1993) *Geology of The Dorset Coast*, The Geologists' Association.
* Simms, M.J., Chidlaw, N., Morton, N. and Page, K.N. (2004) *British Lower Jurassic Stratigraphy'', Geological Conservation Review Series, No. 30, Joint Nature Conservation Committee, Peterborough.

## Pautan luar

* Early Jurassic Period – The Lias epoch. Palaeos – overall presentation.
* Lecture 12 – Early Jurassic. Informative lecture notes by Paul Olsen.